SAL sou vliegtuie 'vóór sakereddingsplan' al verkoop | Maroela Media
Die Suid-Afrikaanse Lugdiens (SAL) se sakereddingspraktisyns, Les Matuson en Siviwe Dongwana, sê die besluit oor die nege vliegtuie wat die sukkelende lugdiens nou te koop aanbied, is geneem vóór die rederye in sakeredding geplaas is.
Maroela Media het vroeër berig volgens 'n advertensie op die nasionale tesourie se webblad het voornemende kopers tot 30 Januarie om aan te dui dat hulle in die vier Airbus A340-600-vliegtuie en vyf Airbus A340-300-vliegtuie van die SAL belangstel. Vyftien enjins, vier bystandkrageenhede en onderdele is ook te koop.
Die sakeredders sê die besluit vorm deel van die redery se deurlopende vlootbestuursplan om ontslae te raak van ouer vliegtuie en enjins.
"Die SAL se tenderproses vir die verkoop [van die vliegtuie] is weens verskeie redes vertraag, maar wel bespoedig nadat die SAL in sakeredding geplaas is," het Matuson en Dongwana gesê.
Die meeste SAL-vliegtuie word steeds gebruik om op internasionale roetes te vlieg.
"In ooreenstemming met internasionale lugvaartneigings verkies rederye om vliegtuie te huur eerder as te besit – 'n neiging wat die SAL ook gevolg het."
Die opbrengs van die verkoop van die vliegtuie vorm nie deel van die R2 miljard-reddingsboei wat die redery al weer van die regering vra nie, het die praktisyns gesê.
Die DA het vroeër gesê dié eindelose bakhandstanery van die SAL kan nie onbepaald voortduur nie. Die SAL op eie stoom moet slaag, of sy deure sluit.
Die skip sink nou met spoed en steeds het die anc regering en hulle president nie die insig om die saa te privatiseer nie,ek kan dit nie verstaan nie duidelik n bewys van hulle onbevoegdheid.
Wonder soms of die publiek ook kan inskryf vir die "lekker lieg kompetiesie". Dit is baie onregverdig as net staats instellings mag deelneem. Die pryse is baie aanloklik.
Die ANC diktators kan nie die internasionale lugvaartbedryf BEHEER nie.
Boelie maar die boere met grondonteiening totdat die KOS opraak …
Boelie maar die myne en industrië totdat hulle sluit en die miljoene werkloos word ….
DÁN eers sal die uitgehongerde werklose massas wraak neem op die ANC regime!
Verkoop die toerusting wat die kern van die bedryf is?
Ons is vasgevang in die web van kommunisme. Privatisering is uit. Nasionalisering is in. Afbreek van alles is deel van hul ideologie en net die elite leef in die vettigheid van die land. Kyk deur hierdie bril, dan sal jy meer verstaan wat in ons land aangaan.